S-154/2016

Mál þetta, sem var tekið til dóms 20. maí síðastliðinn, er höfðað með ákæru útgefinni af lögreglustjóranum á höfuðborgarsvæðinu 19. apríl 2016 á hendur A-kk-þgf M-kk-þgf K-kk-þgf, kennitala [...], Engihjalla 9, Kópavogi og B-kk-þgf F-kk-þgf J-kk-þgf, kennitala [...], Engihjalla 9, Kópavogi, „fyrir fíkniefnalagabrot, með því að hafa laugardaginn 20. febrúar 2016, á heimili þeirra að Engihjalla 9 í Kópavogi, í vörslum sínum 149 stk. kannabisplöntur, 1.124,76 g af kannabislaufum og 14,48 g af maríhúana, en ákærðu höfðu í félagi ræktað greindar plöntur um nokkurt skeið fram til þessa dags, og fundust þær ásamt ofangreindum efnum við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. og 4. gr. laganna að því er varðar framleiðslu á kannabis, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærðu verði dæmdir til refsingar, greiðslu alls sakarkostnaðar og til að sæta upptöku á 149 stk. kannabisplöntur, 1.124,76 g af kannabislaufum og 14,48 g af maríhúana samkvæmt heimild í 6. mgr. 5. gr. laga nr. 65/1974.“

Ákærðu krefjast vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru. Ákærðu hafa skýlaust játað brot sín. Sannað er með játningu ákærðu og öðrum gögnum málsins að þeir eru sekur um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru. Ákærðu hafa samþykkt upptökukröfu sem sett er fram í ákæru.

Ákærði A-kk-nf M-kk-nf K-kk-nf er fæddur í febrúar [...]. Sakarferill ákærða hefur ekki áhrif á ákvörðun refsingar í máli þessu. Refsing hans þykir hæfilega ákveðin fangelsi í fjóra mánuði. Rétt þykir að fresta fullnustu refsingarinnar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði B-kk-nf F-kk-nf J-kk-nf er fæddur í júlí [...]. Samkvæmt sakarvottorði ákærða gekkst hann undir sátt 3. júlí 2013 um greiðslu sektar fyrir brot gegn lögum nr. 65/1974 um ávana- og fíkniefni. Refsing hans þykir hæfilega ákveðin fangelsi í fjóra mánuði. Rétt þykir að fresta fullnustu refsingarinnar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Með vísan til lagaákvæða í ákæru verða ákærðu dæmdir til að sæta upptöku fíkniefna, sem lögregla lagði hald á við rannsókn málsins, svo sem í dómsorði greinir.

Þá verða ákærðu dæmdir til þess að greiða sakarkostnað málsins sem samkvæmt yfirliti ákæruvaldsins nemur 463.970 krónum.

J-kk-nf H-kk-nf héraðsdómari kveður upp dóm þennan.

D ó m s o r ð:

Ákærði, A-kk-nf M-kk-nf K-kk-nf, sæti fangelsi í fjóra mánuði, en fresta skal fullnustu refsingarinnar og hún niður falla að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði, B-kk-nf F-kk-nf J-kk-nf, sæti fangelsi í fjóra mánuði, en fresta skal fullnustu refsingarinnar og hún niður falla að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð til ríkissjóðs 149 kannabisplöntur, 1.124,76 g af kannabislaufum og 14,48 g af maríhúana.

Ákærðu greiði 463.970 krónur í sakarkostnað.

J-kk-nf H-kk-nf